Jan 24,2018
పాశ్చాత్య దేశాల ధోరణి మారాలి
దావోస్‌: అభివద్ధి చెందుతున్న ఆర్థిక వ్యవస్థల సాయం లేకుండా తాము ముందుకెళ్లలేమన్న విషయాన్ని పాశ్చాత్య దేశాలు గుర్తించాలని భారత రిజర్వు బ్యాంక్‌ మాజీ గవర్నర్‌ రఘురాం రాజన్‌ అన్నారు. ప్రపంచ ఆర్థిక సదస్సు వార్షిక సమావేశానికి హాజరైన రాజన్‌ సదస్సులో మాట్లాడుతూ పాశ్చాత్య దేశాల్లో జనాభా పెరుగుతోందన్న విషయాన్ని ఆయా దేశాలు గుర్తించాలన్నారు. వారి ఉత్పత్తులకు అభివద్ధి చెందుతున్న దేశాల నుంచే డిమాండ్‌ ఎక్కువగా ఉంటుందని గమనించాలన్నారు. అభివృద్ధి చెందుతున్న దేశాల అండ లేకుండా పాశ్చాత్య దేశాలు ఎంతోకాలం మనుగడ సాధించలేవు అని ఆయన అన్నారు. ఆ విషయాన్ని ఆయా దేశాలు గుర్తుంచుకోవాలని సూచించారు. ఆ దేశాలు సాధించే ప్రయోజనాలను కూడా అభివృద్ధి చెందుతున్న దేశాలతో పంచుకొంటే మేలని రాజన్‌ సూచించారు. పాశ్చాత్య దేశాల దక్పథం వీలైనంత త్వరగా మారాలని వివరించారు. లేదంటే ఈ ముక్కలైన ప్రపంచంలో ఏర్పడే సమస్యలను ఎవరూ పరిష్కరించలేరు అని రాజన్‌ అన్నారు. ఆదాయ అసమానతల వల్ల ఏర్పడే సమస్యలను పరిష్కరించడానికి సింగపూర్‌ లాంటి దేశాలు కొన్ని చర్యలు చేపడుతున్నాయని రాజన్‌ తెలిపారు. మధ్య తరగతి, దిగువ మధ్య తరగతి కలిసి జీవించేలా హౌసింగ్‌ ప్రాజెక్టులు తీసుకొస్తున్నట్లు చెప్పారు. ఈ సందర్భంగా డ్రైవర్‌ రహిత కార్ల సాంకేతికతపై రాజన్‌ ప్రస్తావించారు. టెక్నాలజీ పరంగా అవి మంచివే అయినప్పటికీ.. డ్రైవర్‌ రహిత కార్లు ప్రపంచవ్యాప్తంగా అందుబాటులోకి వస్తే.. కొంతమంది ఉపాధి కోల్పోవాల్సిన పరిస్థితి ఏర్పడుతుందని ఆవేదన వ్యక్తం చేశారు.
మీ స్నేహితులకు రికమెండ్ చెయ్యండి